
Ymarfer amlieithog y blynyddoedd cynnar
Wrth ystyried y pwnc hwn, Cred Gorgjean (2012;4) dylai ddwyieithrwydd rhoi pwyslais ar ddefnydd rheolaidd o iaith yn hytrach na rhuglder. Dwedir taw dwyieithrwydd yw'r rhai sy'n defnyddio dwy iaith mewn bywyd bob dydd. Gall person allu siarad y ddwy iaith ond gall tueddu i siarad dim ond un iaith yn ymarferol.  Fel arall, gallent siarad y ddwy iaith yn rheolaidd ond gall cymhwysedd mewn un iaith fod yn llawer cryfach. Dywedir fod eraill yn defnyddio un iaith ar gyfer sgwrs a'r llall ar gyfer ysgrifennu a darllen. Ac mae rhai hyd yn oed yn cymysgu’r ieithoedd mewn gwahanol ffyrdd. (Baker and Wright, 2021). Amlieithrwydd yw'r gallu i gyfathrebu mewn mwy na dwy iaith yn effeithiol, unai yn siarad, ysgrifennu neu mewn iaith arwydd.  
Mae’r papur yma yn mynd i sôn am fanteision dwyieithrwydd ac amlieithrwydd, Saesneg a Chymraeg fel iaith ychwanegol, sut mae’r ymennydd yn datblygu trwy fod yn ddwyieithog, Manteision dwyieithog ar feddwl dargyfeiriol a chysylltiadau  a rhaglennu sydd yn hyrwyddo’r iaith Gymraeg. 
I ddechrau, Dwedir fod yna nifer o fanteision o fod yn ddwyieithog, drwy hyn gall wella’r meddwl i gryfhau'r cof er mwyn hybu swyddogaethau gwybyddol. Wrth allu siarad ieithoedd ychwanegol mae yn arwain at well ddealltwriaeth ac i ddysgu am ddiwylliannau gwahanol sydd i'w gael yn y byd. (Bialystok and Werker, 2016). Awgryma hyn fod dwyieithrwydd neu amlieithog yn gallu cynnig fwy o gyfleoedd yn y byd megis cyfleoedd swyddi ar draws y byd ar allu i gyfathrebu gyda gwahanol bobl. .(Gov.wales,2024) . Ar yr un pryd, gall siarad gwahanol ieithoedd fod yn ddryslyd i blant yn y blynyddoedd cynnar oherwydd gall gymysgu geiriau yn yr ieithoedd gwahanol. (Adesope et al., 2010 ; Barac et al., 2014 ; Escudero, Mulak,Fu, & Singh, 2016) Yn ychwanegol, mae’r rhai sydd yn medru yn ddwyieithog a thuedd i fod yn fwy greadigol a hyblyg, maent hefyd yn meddwl yn agored ac yn canolbwyntio ar amrywiaeth o dasgau ar yr un pryd.  
Cred Colin Baker taw un o fanteision plentyn ac oedolyn dwyieithog yw i gael dau neu fwy o agweddau am y byd. Gyda phob iaith mae yna ddealltwriaeth amrywiol o draddodiadau, hanesion, a ffyrdd o gyfarfod a chyfarch pobl mewn ffyrdd unigryw. Mae rhai rhieni yn dewis dwyieithrwydd i'w plant, ac eraill mae siarad yn  ddwyieithog yn dod yn awtomatig iddynt. Fel y gwelir yn y gweithgaredd mae yna ddefnydd o ddwyieithrwydd wrth siarad gyda’r plant i hybu'r ddwy iaith. Er mwyn fod yn gwbl ddwyieithog mae angen iddynt  wrando ar ei gilydd yn siarad ag i ddarllen storïau er mwyn datblygu ymhellach yn y ddwy iaith. (Baker,2014)
Yn ail, Cymraeg Iaith ychwanegol yw unigolion sydd ddim a Chymraeg fel iaith gyntaf, ac felly maen nhw'n dysgu'r Gymraeg wrth ochr ei iaith gyntaf, gall hyn fod yn Saesneg neu unrhyw iaith arall. (GOV.WALES, dim dyddiad). Yn ogystal, gall Saesneg fod yn iaith ychwanegol i nifer hefyd. Nol yn y 19eg ganrif os bu plant yn cael ei dal yn siarad Cymraeg yn yr ysgol byddant yn derbyn y ‘Welsh Not’ sef darn o bren ar linyn o gwmpas ei gwddwg a bu yn gorfod ei gwisgo nes i'r person nesaf cael ei dal yn siarad Cymraeg. (felinfach,dim dyddiad) Y Mae Llywodraeth Cymru yn cydnabod ac yn gwerthfawrogi’r Gymraeg fel rhan annatod o’n diwylliant unigryw, a rhaid parchu'r etifeddiaeth ac i weithio er mwyn sicrhau nad ydyw yn ei cholli i genedlaethau sydd i ddod. (Iaith Pawb a National Action Plan for a Bilingual Wales, n.d.) Yn ôl yr UNCRC Mae gan bob plentyn hawl i ddysgu ac i ddefnyddio iaith, arferion a chrefydd eu teulu. (UNICEF, 2022). 
 Fel sydd yn cael ei dangos yn y fideo gall ymarferwyr gefnogi ac annog plant i ddatblygu’r iaith Gymraeg yn ychwanegol drwy ddarllen storïau, ailadrodd geiriau yn y Gymraeg a’r Saesneg wrth wneud hyn gall plant ddysgu geiriau newydd i ddatblygu ei geirfa ymhellach ac i gael yr hyder i gyfathrebu. REFERENCE Mae angen i blant sydd ag iaith ychwanegol glywed yr iaith honno yn cael ei siarad gan yr oedolion, mewn cyd-destunau gwahanol gan fod y plentyn wedyn yn gallu gwneud synnwyr o'r cyd-destun, ac yn gallu dysgu'r iaith wrth yr oedolyn. Mae rôl ymarferwyr yn hanfodol wrth fodelu defnydd cywir o iaith, i nodi geirfa'r plentyn ac i weithio ar beth y mae'r plentyn eisoes yn ei wybod.  (Department for Education, 2021) 
Nesaf, mae datblygiad yr ymennydd yn hanfodol wrth ddysgu iaith newydd, mae’r camau yma yn dangos ei bwysigrwydd; Yn rhan y Cortecs clywedol mae’r ymennydd yn prosesu'r wybodaeth sydd yn cael ei ddweud wrthynt ac mae’r negeseuon yma yn cael ei gludo i ardal y Wernicke, gall plant dwyieithog cael gwell ymwybyddiaeth ffonolegol a bydd hyn yn golygu ei bod yn medru dysgu ffonemau newydd. (kuipers and Thierry,2015)  
Yn Rhan y Wernicke mae prosesau iaith yn cael ei gynhyrchu, mae’r rhan yma yn allweddol er mwyn cael dealltwriaeth o iaith, os bydd niwed i'r ardal yma gall arwain at affasia Wernicke. Mae hwn yn chwarae rhan sylfaenol wrth ddeall iaith lafar ac ysgrifenedig ac yn helpu i integreiddio arwyddion semanteg a chystrawennol i hwyluso dealltwriaeth a dehongli. Yn Rhan y Broca mae’r wybodaeth o’r Wernicke yn teithio yma ac yn dechrau ffurfio geiriau neu frawddegau i allu ymateb i beth sydd wedi cael ei ddweud wrthynt.   (Hofman.2020) Yn y fideo mae hyblygrwydd gwybyddol yn cael ei dangos wrth newid o’r Gymraeg i'r Saesneg. Rhan y Cortecs echddygol sydd yn cydlynu symudiadau'r geg, y tafod a'r gwddf ar gyfer synau lleferydd a chyfrannu at y broses o weithredu geiriau sy'n gysylltiedig. (Yip and Lui, 2020)
Cred Lenneberg bod iaith yn cael ei yrru yn fiolegol a bod cyfnod critigol yn dechrau mewn plentyndod i'r glasoed lle mae'r ymennydd yn fwy derbyniol i ddysgu iaith. (Vanhove,2013)     
Wedyn, Meddwl dargyfeiriol yn fwy nag un ffordd o wneud rhywbeth. Mae'n broses o greu syniadau neu atebion unigryw i broblem, drwy archwilio posibiliadau amrywiol, yn hytrach na chanolbwyntio ar un ateb cywir. (Guilford,1967). Ar ôl astudiaeth cael ei wneud gan yr Adran Addysg yn Rhydychen gwelwyd fod llawer o fanteision wrth astudio yn ddwyieithog ond nid yw meddwl dargyfeiriol yn un ohonynt.(Sciencedirect.com, 2019) Er mwyn annog meddwl dargyfeiol yn y blynyddoedd cynnar, mae’n hanfodol i ymarferwyr greu amgylchedd ysgogol gyda gweithgareddau agored, i wneud hyn yn effeithiol gall ddarparu deunyddiau a gweithgareddau sy'n caniatáu iddynt ddehongli ac i gael atebion amrywiol fel blociau, rhannau rhydd ac adnoddau celf fel ei bod yn gallu datblygu'r hyn y maent yn ei feddwl.(Department for Education, 2022)  Wrth i blant chwarae mae gadael iddynt gymysgu ei iaith yn naturiol yn ei galluogi i wella eu hyblygrwydd gwybyddol a'u creadigrwydd. (Zheng, Denervaud and Durrleman, 2023) Os yw plant yn cymysgu geiriau gyda gwrthrychau, gall yr oedolyn helpu drwy ddweud enw'r gwrthrych wrth y plentyn yn hytrach na ei chywiro yn gyfan gwbl. Credai Vygotsky fod chwarae yn ffynhonnell sylfaenol o ddychymyg creadigol, gan fod chwarae plant yn caniatáu iddynt ailadeiladu a thrawsnewid profiadau, gan greu realiti newydd.  (Moran and John-Steiner, 2003)
Noda Llywodraeth Cymru fod ganddynt her o gael miliwn o siaradwyr Cymraeg erbyn y flwyddyn 2050, maent yn sôn fod yna nifer o sialensiau a newidiadau yn gorfod digwydd er mwyn cyrraedd y nod. (llywodraeth cymru)
Mae Cymraeg i blant  yn cael ei gynnig o’r cychwyn cyntaf i geisio cyfrannu at her Llywodraeth Cymru i gynyddu'r nifer o siaradwyr Cymraeg erbyn y flwyddyn 2050. Amcanion Cymraeg i Blant yw cefnogi teuluoedd wrth ddefnyddio’r iaith Cymraeg adre ac i siarad Cymraeg gyda’i phlant. Mae gan Gymraeg i blant grwpiau Ioga babi, tylino babi a Stori a chan wrth gynnal y grwpiau yma maent yn hyrwyddo'r iaith ac mae’r rhieni yn medru cwrdd â rhieni newydd ac yn gallu dysgu a chymdeithasu yn defnyddio’r iaith. (Llyw.Cymru,2025)
Mae’r Mudiad meithrin yn elusen sydd yn cynnig grwpiau trwy gyfrwng y Gymraeg er mwyn i blant cael y cyfle i chwarae, tyfu ac i ddysgu gyda’i gyfoedion. Cred y mudiad y dylai pob plentyn yng Nghymru gael yr hawl i ddysgu iaith eu gwlad. (Mudiad Meithrin, dim dyddiad) Hefyd, mae gan Lywodraeth Cymru Strategaeth Addysg Cyfrwng  y Gymraeg, sydd yn ofynnol i awdurdodau lleol gyflwyno Cynlluniau Strategol Cymraeg o fewn Addysg, mae hyn er mwyn mesur y galw am addysg cyfrwng Cymraeg ac i amlinellu eu targedau. (Jones and Wales,2016) trwy gael cynlluniau mewn lle mae yn hybu ysgolion i ddysgu Cymraeg i blant o oedran ifanc.   
I grynhoi wrth i blant ddysgu iaith ychwanegol mae yn rhoi nifer o gyfleoedd iddynt ddatblygu nawr ac yn y dyfodol, trwy allu cyfathrebu gyda phobl sydd o gefndiroedd gwahanol ac yn cael gwell ddealltwriaeth am amrywiol draddodiadau. Mae’r gallu i siarad Cymraeg yng Nghymru yn rhan annatod o’r diwylliant, ac her llywodraeth Cymru o gael miliwn o siaradwyr Cymraeg erbyn 2050, o ganlyniad i hyn mae yna nifer o systemau mewn lle i gefnogi'r her yma. Drwy feddwl dargyfeirniadol maent ar allu i ddarganfod mwy nag un ffordd o wneud rhywbeth ac mae’n bwysig i ymarferwyr greu amgylchedd i gefnogi plant allu dangos ei syniadau mewn ffordd greadigol a dehongli yn ei ffordd ei hun. Wrth ddysgu ieithoedd  ychwanegol o oedran ifanc mae’r ymennydd yn fwy derbyniol o ddysgu iaith arall.     

